আমার মন্তব্যগুলোতে বার বার চেষ্টা করেছি – সেনাবাহিনীকে জনগণ থেকে আলাদা করে দেখাবার, তাদেরকে সাধারণ জনগণ থেকে শ্রেষ্ঠ প্রচার করবার যে সুপরিকল্পিত আয়োজনটি চলে আসছে বহু বছর ধরে এবং সাম্প্রতিক পিলখানা ঘটনায় কয়েকজন অতি উৎসাহী যে শ্রেষ্ঠম্মন্য বিচ্ছিন্নতাকে আরেকটু উসকে দেয়ার চেষ্টা চালিয়ে যাচ্ছেন ‌ – সেই প্রক্রিয়াটিকে প্রশ্ন করতে। আমার মন্তব্যের বিপরীতে বার বারই আপনাকে দেখছি এমন একটি কোণা বেছে নিতে যেখানে সাধারণ জনগণ এবং তাদের নেতৃত্বের মুখোমুখি দাঁড়িয়ে যাওয়াই একমাত্র খোলা পথ। আপনি কোনভাবেই এদের পাশে এসে দাঁড়াতে পারছেন না কেন? আপনার উপরের কয়েকটি মন্তব্যের কোথাও দেশের বেসামরিক নাগরিক, তাদের গণতান্ত্রিক চেতনার সপক্ষে একটি শব্দও নেই কেন? সাধারণ মানুষের জীবন জীবিকার প্রতি কোন ধরণের আমল কিংবা তাদের নির্বাচিত গণতান্ত্রিক নেতৃত্ব প্রক্রিয়াটির প্রতি বিন্দুমাত্র আস্থা বা শ্রদ্ধা প্রকাশ পায় না কেন? আপনার মন্তব্যে সেনা বাহিনী এবং জনগণ সবসময়ই মুখোমুখি দাঁড়িয়ে যায় কেন? কিংবা আমাদেরকেও একইভাবে মুখোমুখি দাঁড় করিয়ে দিতে বাধ্য করতে চান কেন? এই প্রবণতার উৎস কি জানতে ইচ্ছে করে।